Venstre

Slagord – «Folk Først»
Venstre vil først og fremst at politikk skal handle om folk. Det skal handle om å finne sin egen måte å leve på, uansett etter behov. De har derfor valgt slagordet «Folk Først». I det gode velferdssamfunnet mener Venstre at menneskene er mye viktigere enn systemene, og vil derfor finne rettferdige løsninger etter enhvers behov og levestandard. Alle skal inkluderes. Derfor setter venstre folk først.

Historie
Venstre er Norges eldste parti, og ble stiftet 28 januar 1884 med Johan Sverdrup i ledelsen. Sammen med Høyre la de til rette for at partiene skulle spille en stor rolle i den norske demokrati. I løpet av Venstres tid har partiet gjennomgått mange splittelser og avskallinger, hvor det eksempelvis ble dannet partiet KrF

I de første årene etter stiftelsen var Venstre et stort og ledende parti, med statsminister og regjeringsmakt helt frem til 1935. Deres vekst skyltes folkets opposisjon mot regjeringens konservative politikk. En del av de viktigste sakene til partiet på den tiden var kampen om demokratiet, hvor det var viktig å utvide stemmeretten, lekdommere i rettsvesenet og økt statlig og lokalt styre. Venstre hadde også mange kulturelle saker, slik som kampen om norsk skriftspråk og offentlig allmenn grunnskole. Partiet hadde tilhengere over hele landet, både fra bønder og alkoholikere, til radikale urbane intellektuelle, og dette gjorde at partiet favnet bredt. Tross forskjellen og spenningen mellom tilhengerne, er venstre det eneste partiet i Norge som har blitt stående uavhengig av særinteresser.

I 1890-årene og fram til 1905 vekslet Venstre og Høyre på å ha regjeringsmakten. Venstres flaggsaker var først og fremst oppløsing av unionen med Sverige og innføring av allmenn stemmerett. Mesteparten av tiden hadde Venstre rent flertall på Stortinget, og fra 1897 til 1903 hadde de faktisk over 2/3 av flertallet. Takket være flertallet kunne Venstre oppfylle løftet sitt og innførte allmenn stemmerett for menn til valget i 1900. Noen kvinner fikk også stemmerett, men allmenn stemmerett for kvinner fikk Venstre først innført i 1913. Velferdsstaten fikk også se sin begynnelse i denne perioden, med opprettelse av visse sosiale ytelser og arbeidervernlovgivning.

Etter andre verdenskrig mistet partiet gradvis sine velgere, og etter dette har de kun sittet i regjering seks ganger, i samarbeid med andre partier.

Venstre har vært nær sperregrensen flere ganger, som følger av dårlige valgresultater.

Kjernesak - Miljø
Hver dag tar vi valg som utsetter naturen og miljøet, om vi skal ta bil eller sykkel. Venstre vil derfor gjøre det enkelt og lønnsomt å ta de valgene som teller best når det gjelder miljø, natur og klima. Venstre vil ta Norge i en ny, miljøvennlig retning. Det å ta grønne valg.

For å oppnå disse målene, vil Venstre:

• Gi skattefradrag for tiltak som gjør boligen din mer miljøvennlig.

• Null moms på grønn mat, og avgift på unødig emballasje.

• Bygge flere sykkelveier i hele landet.

Skolepolitikk
En skole med kunnskap og like muligheter 

Venstre ønsker en skole for kunnskap og like muligheter. De vil ha en liberal skolepolitikk som legger til grunn at ingen elever er like, samtidig som at de har ambisjoner for hver eneste elev. De vil gi skolene større frihet til å legge til rette undervisningen slik at alle elever får den samme muligheten til å utnytte sine evner uavhengig av bosted og sosial og kulturell bakgrunn.

Skolen skal handle om kunnskap

De mener at førsteprioritet i norsk skole bør være å motivere til læring og formidle kunnskap. Nøkkelen til dette er flinke, motiverte og faglig oppdaterte lærere, i tillegg til en tydelig prioritering av både penger og menneskelige ressurser.

Gi lærerne tid til å være lærere

Venstre ønsker at lærerne skal fokusere mer på undervisningen og å hjelpe elevene enn andre tildelte oppgaver. De ønsker å kutte skolebyråkratiet og få andre yrkesgrupper, slik som helsesøstre, inn i skolene for å avlaste lærerne fra disse oppgavene.

Gjør det mer attraktivt å være lærer

Venstre er fast bestemt på at de må rekruttere de flinkeste og mest motiverte blant oss til å bli lærere. De vil skape mer spennende og interessante karriereveier i klasserommet, der det er mer rom for utvikling, ansvar, mulighet for faglig oppdatering og et høyere lønnsnivå å strekke seg mot.

Gjør skolen mer motiverende

En god skole motiverer elevene. Det å tilpasse nivået i ulike fag til hver elev, for å skape mestringsfølelse er nødt til å bli enklere. De norske skolene må også legge til rette for at elevene kan utvikle egne talentet og interesser.

Skattepolitikk
Venstre ønsker at det skal bli mer lønnsomt å arbeide og investere i norske arbeidsplasser, ved å minske avgifter. I tillegg ønsker de at det skal bli mindre lønnsomt med forbruk og forurensning. På en enkel måte kan vi si at Venstre vil støtte det som er sunt og bra for samfunnet. Venstre kaller sin skattepolitikk for en grønn skattepolitikk, fordi det er bra for både miljøet og næringslivet.

Ideologi
Frihet er svært viktig for Venstre, og dermed er partiet et sosialliberalt parti. Friheten skal gjelde for alle, uansett legning, kjønn og hudfarge. Venstre ønsker et samfunn som er mangfoldig, i tillegg til et samfunn der toleranse og respekt er viktige faktorer for at alle skal ha det bra. Filosofen John Stuart Mill, eller «sosialliberalismens far», mente at samfunnet skal legge til rette for at bedrifter kan drive forretninger. Dette vil si at han ønsket økonomisk frihet. I tillegg til dette, arbeidet han aktivt for at det skulle bli likestilling mellom mann og kvinne. Stuart Mill var også svært opptatt av personlig frihet (retten til å utføre enhver handling ut fra sin egen vilje), noe som også Venstre er sterkt enig i.

Bekjemping av sosial urettferdighet er også veldig viktig for ideologien til Venstre, i tillegg til at partiet vil unngå at staten og ulike interesserorganisasjoner får unødvendig mye makt. Dette kan nemlig gå på bekostning av enkeltmennesket - og mangfoldet i samfunnet.

Venstre skiller mellom personlig frihet på den ene siden, samt sosial velferd på den andre. Dette er noe som går igjen i filosofien til John Stuart Mill. Dette var betydelig for utviklingen av Venstre, og ikke så lenge etter Venstre ble dannet, så var partiet det ledende reformpartiet i Norge for utviklingen av demokratiet, samt den offentlige skolen og velferdsstaten.

For å oppsummere ideologien til venstre, så kan man si at ideologien ligger på midten av høyre/venstresiden fordi den legger vekt på størst mulig frihet, i tillegg til et sterkt sosialt ansvar. Venstre mener at alle har krav på menneskerettigheter og at alle skal ha størst mulig frihet.

Kildeliste
Tove Hofstad v/ Lier Venstre

http://www.venstre.no/tema/velferd/barn-og-familie/barnehagen/

http://www.venstre.no/tema/skole/

http://www.venstre.no/tema/skole/videregaende-opplaering/

http://www.venstre.no/tema/skole/skole-og-integrering/

http://www.venstre.no/tema/skole/livslang-laering/

http://www.venstre.no/artikkel/2015/08/17/lier-venstres-valgprogram-skole-oppvekst

https://no.wikipedia.org/wiki/Venstre

http://www.tv2.no/a/2577801

https://www.stortinget.no/no/Stortinget-og-demokratiet/Organene/Partigruppene/Partienes-historie/

https://snl.no/Venstre

http://www.venstre.no/artikkel/2007/01/22/venstres-historie/

http://www.eidsvoll1814.no/?aid=9068034

https://no.wikipedia.org/wiki/Venstre

http://www.venstre.no/tema/miljo/